
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Περί αναγκαστικής απαλλοτρίωσης εκτάσεως 4.810 μ2 στην πε¬ 
ριοχή Παλιόμυλοι της Κοινότητας Μασάρων Νήσου Ρόδου Νο¬ 
μού Δωδεκανήσου . 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρίσκεται 
στον οικισμό Νεστάνη Ν. Αρκαδίας, φερόμενου ως ιδιοκτη¬ 
σία Ανδρέα Λέτσου, γνωστού ως «αρχοντικό Ρεβελιώτη» 
και καθορισμού ειδικών όρων και περιορισμών δόμησης 2 

Έγκριση Γενικού Πολεοδομικού Σχεδίου (ΓΠΣ) του οικισμού 
Αιγινίου του δήμου Αιγινίου (Ν. Πιερίας) . 3 

Χαρακτηρισμός ως διατηρητέου του κτιρίου που βρίσκεται επί 
της οδού Καρυωτάκη αρ. 25 Α στην πόλη της Πρέβεζας, 
φερόμενου ως ιδιοκτησία Αποστόλου Νέλη και καθορισμός 
ειδικών όρων και περιορισμών δόμησης . 4 

Χαρακτηρισμός ως διατηρητέων δύο (2) κτιρίων που βρίσκο¬ 
νται στην περιοχή Οιδιπόδειας Κρήνης της πόλης των Θη- 
βών του Ν. Βοιωτίας α) του κτιρίου του Νερόμυλου Αγίων 
Θεοδώρων, φερόμενου ως ιδιοκτησία κληρονόμων Βιλλι- 
ώτη, β) του κτιρίου της αποθήκης, φερόμενου ως ιδιοκτη¬ 
σία Αλεξάνδρας Βλάχου - Σπυρίδωνος, Βασιλικής Κω- 
στούρου, Σταυρούλας Βλάχου, και καθορισμός ειδικών 
όρων και περιορισμών δόμησης . 5 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. ΔΕ 13412 (1) 

Περί αναγκαστικής απαλλοτρίωσης εκτάσεως 4.810 μ2 στην περιοχή 

Παλιόμυλοι της Κοινότητας Μασάρων Νήσου Ρόδου Νομού Δωδε¬ 
κανήσου. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1) Τις διατάξεις του Ν.Δ/τος 797/71 «Περί αναγκαστικών απαλλο¬ 
τριώσεων σε συνδυασμό με τις διατάξεις του Β.Δ/τος αριθμ. 139/71 
«Περί αρμοδιότητας των Νομαρχών προς κήρυξη αναγκαστικών τινών 
απαλλοτριώσεων. 

2) Το αριθ. Φ. 913.3/12/234/Σχ/7271Σ979/9.7.87 έγγραφο 
του Υπουργείου Εθνικής Άμυνας. 

3) Το υπό κλίμακα 1:500/2.2.87 κτηματολογικό διάγραμμα αριθ. 
κτηματολογίου 6272 και του αντίστοιχου κτηματολογικό πίνακα της 
95 ΜΕΑ. 

4) Τις διατάξεις του Ν. 442/1929 και ΓΣ/ΣΤ/1907 «Περί κυρώ- 
σεως του από 21.9.26 Ν.Δ. «Περί στρατιωτικών εισφορών και ναυλώ- 
σεων, όπως τροποποιήθηκαν, αποφασίζουμε: 

Κρύνουμε αναγκαστικά απαλλοτριωτέα έκταση 4.810 μ2 ΚΜ 
3175, στην τοποθεσία Παλιόμυλοι της Κοινότητος Μάσσαρη για κά¬ 
λυψη Στρατιωτικών αναγκών όπως αυτή (η έκταση) εμφαίνεται στο 
1:500.000/2.2.87 κτηματολογικό διάγραμμα αριθ. Κτηματολ. 
6272 και τον αντίστοιχο κτηματολογικό πίνακα της 95 ΜΕΑ. 

Η παρούσα κηρύσσεται υπέρ του Δημοσίου για στρατιωτικές ανάγκες 
με δαπάνες του ΤΕΘΑ. 

Η απόφαση αυτή να δημοσιευθεϊ στην εφημερίδα της Κυβέρνη¬ 
σης. 

Ρόδος, 31 Ιουλίου 1987 
Ο Νομάρχης 

ΓΙΑΝΝΗΣ ΜΑΧΑΙΡΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 48053/3488 (2) 

Χαρακτηρισμός ως διατηρητέου του κτιρίου που βρίσκεται στον οικισμό 

Νεστάνη Ν. Αρκαδίας, φερόμενου ως ιδιοκτησία Ανδρέα Λέτσου. 

γνωστού ως «αρχοντικό Ρεβελιώτη» και καθορισμού ειδικών όρων 

και περιορισμών δόμησης. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 
Έχοντας υπόψη: 

1. Τις διατάξεις του ν. 1577/1985 (ΦΕΚ 210/Α/8β) και ειδικό¬ 
τερα τα άρθρα 3 και 4 (παρ. 2). 

2. Την υπ’ αρ. ΟΙΚ 75724/1151/30.12.1983 κοινή απόφαση 
των Υπουργών Προεδρίας της Κυβερνήσεως και Χωροταξίας Οικισμού 
και Περιβάλλοντος (ΦΕΚ 767/Β/83) και ειδικότερα το άρθρο 5. όπως 
τροποποιήθηκε με την υπ’ αρ. 28112/356/17.4.1985 όμοια από¬ 
φαση (ΦΕΚ 205/Β/85). 

3. Την υπ' αρ. 31252/1530/20.5.87 κοινή απόφαση των Υπουρ¬ 
γών Προεδρίας της Κυβερνήσεως, Εσωτερικών και Περιβάλλοντος 
Χωροταξίας και Δημοσίων Έργων (ΦΕΚ 482/Δ/87). 

4. Την από 17.11.1986 αιτιολογική έκθεση της Διεύθυνσης Παρα¬ 
δοσιακών Οικισμών και Περιβάλλοντος (Γ7). 

5. Την παρέλευση της προθεσμίας που ορίζεται από τις διατάξεις του 
άρθρου 4 § 2 του Ν. 1577/85 (ΦΕΚ 210Α) χωρίς να περιέλθουν στην 
Δ/νση Παραδοσιακών Οικισμών και Περιβάλλοντος τυχόν αντιρρήσεις 
του Ανδρέα Λέτσου, αποφασίζουμε: 

1. Χαρακτηρίζεται ως διατηρητέο το κτίριο που βρίσκεται στον Οικι¬ 
σμό Νεστάνη του Ν. Αρκαδίας, φερόμενο ως ιδιοκτησία Ανδρέα Λέτσου, 


γνωστό ως «αρχοντικό Ρεβελιώτη». όπως φαίνεται σημειωμένο στο 
σχετικό πρωτότυπο τοπογραφικό διάγραμμα σε κλίμακα 1:200 που θε¬ 
ωρήθηκε από τον Προϊστάμενο της Δ/νσης Πολεοδομικών Εφαρμογών 
με την υπ' αρ. 48053/1987 πράξη του και που συνοπτικό του αντίτυπο 
δημοσιεύεται με την παρούσα απόφαση γιατί πρόκειται για αξιόλογο 
παραδοσιακό κτίριο με ιδιαίτερο αρχιτεκτονικό και μορφολογικό χαρα¬ 
κτήρα. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
διακοαμητικών στοιχείων του. καθώς και η επικάλυψη της λιθοδομής 
με οποιοδήποτε υλικό. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς του διατηρητέου κτιρίου εφόσον 
δεν αλλοιώνεται ο αρχιτεκτονικός χαρακτήρας του. 

4. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων στο χαρακτηριζόμενο ως διατηρητέο κτίριο. Επιτρέπεται 
μόνο η τοποθέτηση επιγραφών περιορισμένων διαστάσεων και πληρο¬ 
φορούν για τυχόν χρήση του κτιρίου. 

5. Για οποιαδήποτε επέμβαση στο εξωτερικό και εσωτερικό του δια¬ 
τηρητέου κτιρίου, καθώς και για την τοποθέτηση επιγραφών απαιτείται, 
η έγκριση της Επιτροπής Πολεοδομικού και Αρχιτεκτονικού Ελέγχου 
(ΕΠΑΕ). 

6. Η ισχύς της παρούσας απόφαση αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 27 Ιουλίου 1987 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

Αριθ. 37036/1758 (3) 

Έγκριση Γενικού Πολεοδομικού Σχεδίου (ΓΠΣ) του οικισμού Αιγινίου 
του δήμου Αιγινίου (Ν. Πιερίας). 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του ν. 1337/83 (ΦΕΚ 33/Α) και ειδικότερα το 
άρθρο 3 αυτού. 

2. Τις διατάξεις του ν. 1558/85 (ΦΕΚ 137/Α) και ειδικότερα το 
άρθρο 23 παρ. 1. 

3. Τις διατάξεις του ν. 1685/87 (ΦΕΚ 27/Α) και ειδικότερα το 
άρθρο 4 παρ. 2. 

4. Την υπ’ αρ. 59236/2485/30.8.85 απόφαση του Υπουργού 
Περιβάλοντος, Χωροταξίας και Δημοσίων Έργων «Κίνηση της δια¬ 
δικασίας σύνταξης του Γενικού Πολεοδομικού Σχεδίου Αιγινίου Κο- 
λινδρού Ν. Πιερίας» (ΦΕΚ 464/Δ). 

5. Το υπ’ αρ. 47/2.1.86 έγγραφο του Τμήματος Πολεοδομίας 
και Πολεοδ. Εφαρμογών προς τους αρμόδιους φορείς. 

6. Την υπ’ αρ. 29/1986 γνωμοδότηση του δημοτικιού συμβου¬ 
λίου Αιγινίου. 

7. Το υπ’ αρ. 108/3.3.86 έγγραφο του Υπουργείου Εθν. Οικονο¬ 
μίας, υπηρεσία περιφερειακής ανάπτυξης Κεντρικής και Δυτικής 
Μακεδονίας. 

8. Το υπ’αρ. 502444/25.1.86 έγγραφο του Ελληνικού Οργανι¬ 
σμού Τουρισμού, Δ/νση Β, τμήμα Β/β. 

9. Το υπ’ αρ. 22/φ531.19/22.1.86 έγγραφο του Υπουργείου 
Δημοσίας Τάξεως, Αρχηγείο Πυροσβεστικού σώματος ΠΥ Κατερί¬ 
νης- 

10. Το υπ’ αρ. 60/24.2.86 έγγραφο της Νομαρχίας Πιερίας 
Τμήμα Κοινωνικής Πρόνοιας. 

11. Το υπ’ αρ. 416365/10/12.3.86 έγγραφο του Οργανισμού 
Σιδηροδρόμων Ελλάδος ΑΕ, Δ/νση Οργαν. Μελετών και Προγ/ 
μού, Υπηρεσία Μελετών. 

12. Το υπ’ αρ. 1843/18.2.86 έγγραφο της Νομαρχίας Πιερίας 
Δ/νση Γεωργίας, τμήμα παραγωγής. 

13. Το υπ’ αρ. 110/21.2.86 έγγραφο της Νομαρχίας Πιερίας 
Δ/ 

νση Δασών. 

14. Το υπ’ αρ. ΤΥ 50/7.3.86 έγγραφο της Νομαρχίας Πιερίας 
Δ/νση Τεχνικών Υπηρεσιών. 

15. Το υπ’ αρ. 927.5/56/22.1.86 έγγραφο του Οργανισμού 
Τηλεπικοινωνιών της Ελλάδος (ΟΤΕ) συγκρότημα περιοχής Θεσσα¬ 
λονίκης. 

16. Το υπ’ αρ. 693/3.3.86 έγγραφο της Νομαρχίας Πιερίας, Δ/ 
νση Κτηνιατριακής. 

17. Το υπ’ αρ. ΞΥ/53/28.2.86 έγγραφο της Νομαρχίας Πιε¬ 
ρίας, τμήμα συγκοινωνιών Πιερίας. 

18. Το γεγονός ότι οι υπόλοιποι φορείς δεν απάντησαν μέχρι σή¬ 
μερα. 

19. Την από 5.3.1987 γνωμοδότηση του Συμβουλίου Χωροτα¬ 
ξίας, Οικισμού και Περιβάλλοντος, νομού Πιερίας, αποφασί¬ 
ζουμε: 

1) Εγκρίνεται το γενικό πολεοδομικό σχέδιο (ΓΠΣ), του οικισμού 
Αιγινίου του δήμου Αιγινίου (ν. Πιερίας) όπως τα όρια του που προσ¬ 
διορίζονται με κόκκινη γραμμή στο χάρτη Π1-11 σε κλίμακα 
1:5000. Κυρίως το παραπάνω σχέδιο περιλαμβάνει: 

Α. Την πολεοδομική οργάνωση του οικισμού Αιγινίου για πληθυ- 
σμιακό προγραμματισμό μέγεθος της τάξεως των 5500 κατοίκων 
για την επόμενη πενταετία. 

α) Την επέκταση του σχεδίου πόλης σε αραιοδομημένες και αδό- 
μητες περιοχές, επιφάνειας 65 Ηα και τη δημιουργία τριών πολεο- 
δομικών ενοτήτων γειτονιών, με μέση πυκνότητα οικήσεως 73 κατ- 
/Ηα και μέσα συντελεστή δόμησης 0,8 για το σύνολο του οικισμού 
όπως φαίνεται στο χάρτη Π1-4 σε κλίμακα 1:5000. 

β) Τον προσδιορισμό των χρήσεων γης όπως φαίνονται στους 
χάρτες Π1.2 - Π1.3.2 και Π1.11 σε κλίμακα 1:5000 και ειδικό¬ 
τερα: 

- Παραμένουν οι κεντρικές λειτουργίες στη γειτονιά τυ κέντρου. 

- Διατηρείται το εμπορικό κέντρο της γειτονιάς του «Καβα- 
κλιού». 

- Αναπτύσσεται το τοπικό κέντρο στη γειτονιά «Απ. Γκουνάρ». 

- Προτείνεται η οργάνωση κάθε γειτονιάς με δημοτικό σχολείο, νη¬ 
πιαγωγείο, παιδικό - βρεφονηπιακό σταθμό, εκκλησία, παιδικές χα¬ 


ρές και πλατεία. 

- Δημιουργούνται τρεις περιοχές αστικού πρασίνου. 

- Παραμένει το Γυμνάσιο - Λύκειο. 

- Χωροθετείται το Κέντρο Υγείας στο Ν.Δ. τμήμα του «Κέντρου». 

- Χωροθετείται το αθλητικό κέντρο, χώρος εκπαίδευσης και ζώνη 
χονδρεμπορίου στα ανατολικά του «Καβακλιού». 

- Δημιουργούνται χώρος Αθλητικού κέντρου και Πολιτιστικού Κέ¬ 
ντρου στο πάρκο του συνοικισμού «Απί Γκουνάρ». 

- Προτείνεται χώρος για δημοτικό ξενώνα - ξενοδοχείο στο συνοικι¬ 
σμό «Απ. Γκουνάρ». 

- Διατηρείται το διοικητικό κέντρο με ανάπλαση της γύρω περιοχής. 

- Προτεϊνονται δύο χώροι ειδικών χρήσεων γης στα άκρα του οικι¬ 
σμού για τη μεταφορά οχλουσών εγκαταστάσεων από το κέντρο του 
οικισμού. 

- Αναπτύσσονται χρήσεις γενικής και αμιγούς κατοικίας στην 
έκταση του οικισμού. 

γ) Τη γενική εκτίμηση της χωρητικότητας του οικισμού σε κατοί¬ 
κους για την επόμενη πενταετία, των αναγκών σε γη για κοινωνική 
υποδομή οικιστικού κέντρου 3ου βαθμού όπως αναφέρονται στους 
πίνακες Α11.2.1α και Α11.6. 

δ) Τον καθορισμό ζωνών οικονομικών και θεσμικών κινήτρων και 
πολεοδομικών μηχανισμών όπως φαίνονται στους χάρτες Π 1.7 και 
Π1.8 σε κλίμακα 1:5000 και ειδικότερα: 

- Ζώνη ειδικής ενίσχυσης (ΖΕΕ) στην περιοχή στο «Καβακλί» και 
στην αδόμητη περιοχή μεταξύ «Απ Γκουνάρ» και Παλιού Χωριού. 

- Ζώνη ειδικών κινήτρων (ΖΕΚ) στην περιοχή που βρίσκεται σή¬ 
μερα το Δημαρχείο και η Πλατεία και στη νότια επέκταση του σχε¬ 
δίου. 

- Ζώνη κανονιστικών όρων δόμησης (ΖΚΟ) στο σύνολο της πόλης. 

Β. Τη λήψη μέτρων για την προστασία του περιβάλλοντος και τη 
δημιουργία χώρων αστικού και περιαστικού πρασίνου όπως φαίνεται 
στο χάρτη Π 1.9 σε κλίμακα 1:25.000 και ειδικότερα: 

- Θεσμοθέτηση ζωνών προστασίας γεωργικής γης και οικοσυστη¬ 
μάτων ειδικού ενδιαφέροντος στις εκβολές του Αλιάκμονα. 

- Δημιουργία χώρων πρασίνου και αναψυχής στο κέντρο της πόλης 
και μικρότερων χώρων πρασίνου, στις πολεοδομικές υποενότητες, 
τις πλατείες και τις κυκλοφοριακές νησίδες. 

Γ. Τις προτάσεις για τα απαραίτητα έργα και μελέτες δικτύων 
υποδομής όπως φαίνονται στους χάρτες Π2.1.2, Π2.2.2, Π2.3.2, 
Π2.4.2, Π2.6.2, Π2.7.2 σε κλίμακα 1:5000 και ειδικότερα: 
α) Οδικό δίκτυο 

Την ιεράρχηση του οδικού δικτύου όπως φαίνεται στο χάρτη 
Π2.1.2 σε κλίμακα 1:5000, βασικότερες παρεμβάσεις είναι: 

- Δημιουργία συνδετήριας αρτηρίας της Εθνικής οδού Αθήνας - 
Θεσ/νίκης με τον οικισμό σε κεντροβαρικό ως προς αυτόν σημείο. 

- Δημιουργία παρακαμπτήριας αρτηρίας βόρεια του Αιγινίου για τις 
μετακινήσεις από Εθνική οδό και Μεγάλη Γέφυρα προς Κολινδρό 
και όλους τους οικισμούς δυτικά του Αιγινίου. 

- Δημιουργία περιφερειακού άξονα που θα περικλείει τον οικισμό 
από νότια - δυτικά - βόρεια. 

- Μεταφορά του άξονα των σιδηροδρομικών γραμμών ανατολικό- 
τερα και μεταφορά του σιδηροδρομικού σταθμού κεντροβαρικά του 
οικισμού. 

- Δημιουργία χώρων στάθμευσης, σε επαφή με το σιδηροδρομικό 
σταθμό και σε χώρους που να εξυπηρετούν τις αθλητικές εγκαταστά¬ 
σεις το πνευματικό κέντρο, το κέντρο υγείας καθώς και σε ανοικτούς 
χώρους διάσπαρτα στον οικισμό. 

β) Δίκτυο ύδρευσης 

Επέκταση και βελτίωση του υπάρχοντος δικτύου, 
γ) Δίκτυα αποχέτευσης όμβριων - αντιπλημμυρική προστασία, δί¬ 
κτυο αποχέτευσης ακαθάρτων - απορρίματα. 

- Δημιουργία νέου δικτύου όμβριων για το οποίο καθορίζονται οι κύ¬ 
ριοι αγωγοί, τα σημεία εκβολής των αγωγών και η διευθέτηση των 
ρεμμάτων. 

- Καθορισμός πορείας κεντρικού αποχετευτικού αγωγού και της θέ¬ 
σης εγκατάστασης του σταθμού καθαρισμού των λυμάτων. 

δ) Ενεργειακό και τηλεπικοινωνιακό σύστημα: 

- Κατασκευή περιφερειακών υποσταθμών για την κάλυψη των ανα¬ 
γκών σε ηλεκτρική ενέργεια της επέκτασης του οικισμού. 

- Επέκταση του υπάρχοντος υπογείου τηλεφωνικού δικτύου. 

- Αύξηση των τερματικών διατάξεων και μηχανημάτων του κέ¬ 
ντρου τηλεπικοινωνιών ΟΤΕ για την κάλυψη των αναγκών από την 
επέκταση του οικισμού. 

Δ. Τις προτάσεις για την ασφάλεια - πυροπροστασία του οικισμού 
από θεομηνίες - πυρκαγιές - σεισμούς όπως φαίνονται στο χάρτη 
Π3.1.2, Π3.2 - Π3.3 σε κλίμακα 1:5000 και ειδικότερα: 

- Διατήρηση των υπαρχόντων σημείων υδροληψίας και δημιουργία 
νέων τόσο μέσα στον υπάρχοντα οικισμό όσο και στην επέκτασή του. 

- Εγκατάσταση πυροσβεστικού σταθμού στον οικισμό. 

- Καθορισμός χώρων συγκέντρωσης του πληθυσμού σε περίπτωση 
θεομηνιών. 

Ε. Συνοπτικά αντίτυπα των παραπάνω ένδεκα (11) χαρτών και 
δύο (2) πινάκων που θεωρήθηκαν από τον Προϊστάμενο της Δ/νσης 
Πολεοδομικών Εφαρμογών με την υπ’ αρ. 37036/1758/1987 
πράξη που δημοσιεύονται στην Εφημερίδα της Κυβερνήσεως με την 
απόφαση αυτή. 

2) Εντός της περιοχής του Γενικού Πολεοδομικού Σχεδίου και ει¬ 


δικότερα στις εκτός σχεδίου περιοχές που περιλαμβάνονται σ’ αυτό 
οικοδομικές άδειες που έχουν εκδοθεί με τις προγενέστερες διατάξεις 
και έχει υποβληθεί στην αρμόδια Πολεοδομική Αρχή ολόκληρος φά- 
κελλος με τα απαραίτητα για την έκδοσή τους στοιχεία μέχρι την 
ημερομηνία δημοσίευσης της παρούσας εκτελούνται όπως εκδόθη- 
καν ή εκδίδονται βάσει των υποβληθέντων στοιχείων σε συνδυασμό 
με τις διατάξεις του ν. 1577/85 «γενικός Οικοδομικός Κανονι¬ 
σμός». 

3) Η ισχύς της παρούσας απόφασης αρχίζει από τη δημοσίευσή 
της στην Εφημερίδα της Κυβερνήσεως. 

Αθήνα, 9 Ιουνίου 1987 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 


σ 




ΕΠΙΠΕΔΟ ΑΝΑΦΟΡΑΣ: Οικισμός 


ΠΙΝΑΚΑΣ: Λ-11.2.Ια: ΑΝΑΓΚΕΣ ΣΕ ΓΗ (Ηα) ΓΙΑ ΚΟΙΝΩΝΙΚΗ ΥΠΟΔΟΜΗ. ΟΙΚΙΣΜΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. ΟΙΚ. 48058/3596 (4) 

Χαρακτηρισμός ως διατηρητέου του κτιρίου που βρίσκεται επί της οδού 
Καρυωτάκη αρ. 25 Α στην πόλη της Πρέβεζας, φερόμενου ως ιδιο¬ 
κτησία Αποστόλου Νέλη'και καθορισμός ειδικών όρων και περιορι¬ 
σμών δόμησης. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάζεις του ν. 1577/1985(ΦΕΚ210/Α) και ειδικότερα τα 
άρθρα 3 και 4 (παρ. 2). 

2. Την υπ’ αριθ. 75724/1151/30.12.1983 κοινή απόφαση των 
Υπουργών Προεδρίας Κυβερνήσεως και Χωροταξίας Οικισμού και Πε¬ 
ριβάλλοντος (ΦΕΚ 767/Β) και ειδικότερα το άρθρο 5, όπως τροποποι¬ 
ήθηκε με την υπ’ αριθ. 28112/356/17.4.1985 όμοια απόφαση (ΦΕΚ 
205/Β/85). 

3. Την από 22.7.1986 αιτιολαγική έκθεση και την από 30.6.1987 
εισήγηση της Δ/νσης Παραδοσιακών Οικισμών και περιβάλλοντος 

(Γ7). 

4. Την από 14.4.1987 απάντηση του Αποστόλου Νέλη, αποφασί¬ 
ζουμε: 

1. Χαρακτηρίζεται ως διατηρητέο το κτίριο που βρίσκεται επί της 
οδού Καρυωτάκη αρ. 25Α στην πόλη της Πρέβεζας, φερόμενο ως ιδιο¬ 
κτησία Αποστόλου Νέλη, όπως φαίνεται σημειωμένο στο σχετικό πρω¬ 
τότυπο τοπογραφικό διάγραμμα σε κλίμακα 1:500 που θεωρήθηκε από 


τον Προϊστάμενο της Δ/νσης Πολεοδομικών Εφαρμογών με την υπ’ αρ. 
48058/1987 πράξη του και που συνοπτικό του αντίτυπο δημοσιεύεται 
με την παρούσα απόφαση γιατί πρόκειται για αξιόλογο κτίριο με ιδιαί¬ 
τερο αρχιτεκτονικό και μορφολογικό χαρακτήρα. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, «αλλοίωση ή καταστροφή των επί μέρους αρχιτεκτονικών και 
διακοαμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς του διατηρητέου κτιρίου εφόσον 
δεν αλλοιώνεται ο αρχιτεκτονικός χαρακτήρας του. 

4. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων σε οποιαδήποτε θέση του κτιρίου. Επιτρέπεται μόνο η τοποθέ¬ 
τηση επιγραφών περιορισμένων διαστάσεων που πληροφορούν για τυ- 
χόν χρήση του κτιρίου. 

5. Για οποιαδήποτε επέμβαση στο εξωτερικό ή εσωτερικό του διατη¬ 
ρητέου κτιρίου, καθώς και για την τοποθέτηση επιγραφών απαιτείται η 
έγκριση της Επιτροπής Πολεοδομικού και Αρχιτεκτονικού Ελέγχου 
(ΕΠΑΕ). 

6. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 29 Ιουλίου 1987 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


Λριθ. ΟΙΚ. 48054/3489 (5) 

Χαρακτηρισμός ως διατηρητέων δύο (2) κτιρίων που βρίσκονται στην 
περιοχή Οιδιπόδειας Κρήνης της πόλης των Θηβών του Ν. Βοιω¬ 
τίας α) του κτιρίου του Νερόμυλου Αγίων Θεοδώρων, φερόμενου ως 
ιδιοκτησία κληρονόμων Βιλλιώτη, β) του κτιρίου της αποθήκης, φε¬ 
ρόμενου ως ιδιοκτησία Αλεξάνδρας Βλάχου - Σπυρίδωνος, Βασιλι¬ 
κής Κωστούρου, Σταυρούλας Βλάχου, και καθορισμός ειδικών όρων 
και περιορισμών δόμησης. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 
Έχοντας υπόψη: 

1. Τις διατάξεις του ν. 1577/1985 (ΦΕΚ 210/Α/85) και ειδικό¬ 
τερα τα άρθρα 3 και 4 (παρ. 2). 

2. Την υπ’ αρ. ΟΙΚ 75724/1151/30.12.1983 κοινή απόφαση 
των Υπουργών Προεδρίας της Κυβερνήσεως και Χωροταξίας Οικισμού 
και Περιβάλλοντος (ΦΕΚ 767/Β/83) και ειδικότερα το άρθρο 5, όπως 
τροποποιήθηκε με την υπ’ αρ. 28112/356/17.4.1985 όμοια από¬ 
φαση (ΦΕΚ 205/Β/85). 

3. Την υπ’ αρ. 31252/1570/20.5.87 κοινή απόφαση των Υπουρ¬ 
γών Προεδρίας της Κυβερνήσεως, Εσωτερικών και Περιβάλλοντος 
Χωροταξίας και Δημοσίων Έργων (ΦΕΚ 482/Δ/87). 

4. Την από 9.1.87 αιτιολογική έκθεση και την από 15.7.87 εισή¬ 
γηση της Δ/νσης Παραδοσιακών Οικισμών και Περιβάλλοντος (Γ7). 

5. Την από- 20.2.87 απάντηση των Αλεξάνδρας Βλάχου - Σπυρίδω¬ 
νος, Βασιλικής Κωστούρου, Σταυρούλας Βλάχου και την παρέλευση της 
προθεσμίας που ορίζεται από τις διατάξεις του άρθρου 4 § 2 του 
Ν.1577/85 (ΦΕΚ 210Α) χωρίς να περιέλθουν στην Δ/νση Παραδο¬ 
σιακών Οικισμών και Περιβάλλοντος τυχόν αντιρρήσεις των κληρονό¬ 
μων Βιλλιώτη, αποφασίζουμε: 

1. Χαρακτηρίζονται ως διατηρητέα δύο (2) κτίρια που βρίσκονται 
στην περιοχή Οιδιπόδειας Κρήνης της πόλης των Θηβών του Ν. Βοιω¬ 
τίας α) το κτίριο του Νερόμυλου Αγίων Θεοδώρων, φερόμενο ως ιδιο¬ 
κτησία κληρονόμων Βιλλιώτη, β) το κτίριο της αποθήκης, φερόμενο ως 
ιδιοκτησία Αλεξάνδρας Βλάχου - Σπυρίδωνος, Βασιλικής Κωστούρου, 


Σταυρούλας Βλάχου, όπως φαίνονται σημειωμένα στο σχετικό πρωτό¬ 
τυπο τοπογραφικό διάγραμμα σε κλίμακα 1: 200 που θεωρήθηκε από 
τον Προϊστάμενο της Δ/νσης Πολεοδομικών Εφαρμογών με την υπ’ αρ. 
48054/1987 πράξη του και που συνοπτικό του αντίτυπο δημοσιεύεται 
με την παρούσα απόφαση. 

2. Επιτρέπεται η προσθήκη βοηθητικών χώρων στο ανατολικό 
τμήμα του κτιρίου του νερόμυλου κάτω από το έδαφος, και η αποκατά¬ 
σταση της φυσικής στάθμης του εδάφους μεδ την διαμόρφωση της πρό¬ 
σβασης σ’ αυτό. 

3. Οι εκσκαφές, η διαμόρφωση του περιβάλλοντος χώρου και η απο¬ 
κάλυψη της Οιδιπόδειας Κρήνης θα γίνουν με την επίβλεψη της Αρχαιο¬ 
λογικής Υπηρεσίας. 

4. Στα χαρακτηριζόμενα ως διατηρητέα κτίρια απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων τους. 

5. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργίας και χρήσης των διατηρητέων κτι¬ 
ρίων, εφόσον δεν αλοιώνεται ο αρχιτεκτονικός χαρακτήρας τους και δεν 
θίγονται τα διατηρητέα στοιχεία τους. 

6. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων σε οποιαδήποτε θέση των διατηρητέων κτιρίων και στο χώρο 
που τα περιβάλλει. Επιτρέπεται μόνο η τοποθέτηση επιγραφών περιορι¬ 
σμένων διαστάσεων που πληροφορούν για τυχόν χρήση των κτιρίων. 

7. Για οποιαδήποτε επέμβαση στο εξωτερικό και εσωτερικό των δια¬ 
τηρητέων κτιρίων και στον περιβάλλοντα χώρο τους καθώς και για την 
τοποθέτηση επιγραφών απαιτείται η έγκριση της Επιτροπής Πολεοδο- 
μικού και Αρχιτεκτονικού Ελέγχου (ΕΠΑΕ). 

8. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 27 Ιουλίου 1987 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















